|  |
| --- |
| 22. april, DAN ZEMLJEAli ste vedeli, da ima Zemlja svoj dan, svoj praznik? Tako je. Vsako leto 22. aprila posvetimo vso pozornost naši materi Zemlji, ki nam daje dom, vse pogoje za življenje nam ljudem, živalim in rastlinam in nas obdaja s prečudovito okolico. Še večkrat bi morali pomisliti na to, kar nam nudi in bolj paziti nanjo in jo ohranjati, da bo mogoče na Zemlji živeti tudi prihodnjim rodovom.V šoli smo se večkrat pogovarjali, da ne pazimo dovolj nanjo, jo onesnažujemo in ogrožamo življenje na Zemlji. Seveda en človek ne more veliko spremeniti, množica ljudi pa lahko stori marsikaj dobrega in koristnega.Predlagam, da se jutri posvetimo samo Zemlji:1. Pojdite na sprehod v okolico svojega doma.
2. Mogoče na pohodu naletite na kakšno nesnago, odpadke v naravi. Poslikajte takšen kraj, ga bomo objavili (navedite, kje je to).
3. V teh dneh bodo starši sigurno obiskali tudi kakšno vrtnarijo ali drevesnico. Kaj, če bi pri hiši posadili kakšno trajno rastlino (grmiček, sadno drevo), kar te bo in vso družino spominjalo na letošnjo pomlad, ki smo jo preživeli zelo drugače kot smo bili vajeni. V bloku pa lahko rastlino posadite v večji lonec in jo boste presadili v naravo, kdaj kasneje. In čez mnogo let boste lahko pod tem drevescem svojim otrokom pripovedovali zgodbo o teh čudnih časih in gotovo bo ta zgodba imela srečen konec. TO NAJ BO IZZIV ZA DALJŠE OBDOBJE.
4. Prepričana sem, da imate dobre navade za ohranjanje čistega okolja. Danes že vsi ločeno zbiramo odpadke, vse več uporabljamo naravna čistila, varčujemo z vodo, električno energijo ipd. Pomislite, kaj od tega že počnete in kaj bi še lahko storili. IZZIV ZA DALJŠE OBDOBJE.
5. Ko boste pa prišli s pohoda, (ali pa kdaj drugič) vam posredujem še povezavo za ogled kratkih filmov o našem planetu in življenju na njem:
* <https://www.youtube.com/watch?v=wqkbWSN3YyM>
* <https://www.youtube.com/watch?v=c8aFcHFu8QM>
* <https://www.youtube.com/watch?v=kAphgHhlteM>
* <https://www.youtube.com/watch?v=6v2L2UGZJAM>
 |
| Želim vam veliko lepih užitkov na pohodu v naravi in ob gledanju filmov, ki nam prikazujejo običajno skrite podobe življenja na Zemlji. |
| **Video srečanje bo v petek, uro še objavim.** |